জম্মু ও কাশ্মীর রাজ্যকে ভারতের সংবিধানের ৩৭০ অনুচ্ছেদে বিশেষ মর্যাদা দেওয়া হয়েছিল। ভারতের অন্যান্য রাজ্যের বিপরীতে, জম্মু ও কাশ্মীরের নিজস্ব গঠনতন্ত্র, পতাকা এবং প্রশাসনিক স্বায়ত্তশাসন ছিল। অন্যান্য রাজ্যের ভারতীয় নাগরিকদের জম্মু ও কাশ্মীরে জমি বা সম্পত্তি ক্রয়ের অনুমতি ছিল না।

জম্মু ও কাশ্মীরের তিনটি স্বতন্ত্র অঞ্চল ছিল: হিন্দু সংখ্যাগুরু জম্মু অঞ্চল, মুসলিম সংখ্যাগরিষ্ঠ কাশ্মীর উপত্যকা এবং বৌদ্ধ-অধ্যুষিত লাদাখ। কাশ্মীরি উপত্যকায় অশান্তি ও সহিংসতা অব্যাহত ছিল এবং ১৯৮৭ সালে একটি বিতর্কিত রাজ্য নির্বাচনের পরে, একটি বিদ্রোহ স্বায়ত্তশাসন এবং অধিকারের প্রতিবাদে অব্যাহত ছিল।

ভারতীয় জনতা পার্টি (বিজেপি) ২০১৪ সালের ভারতীয় সাধারণ নির্বাচনে ক্ষমতায় আসে এবং পাঁচ বছর পরে তাদের ২০১৯ সালের নির্বাচনী ইশতেহারে ভারতের সংবিধানের ৩৭০ অনুচ্ছেদ বাতিলের প্রস্তাব অন্তর্ভুক্ত করা হয়, যাতে জম্মু ও কাশ্মীরকে অন্যান্য রাজ্যের সাথে সমান মর্যাদায় আনা যায়।

আগস্ট ২০১৯ সালে ভারতের সংসদের উভয় সভায় ৩৭০ অনুচ্ছেদ বাতিল করার প্রস্তাব পাস করা হয়। একই সময়ে, পুনর্গঠন আইনটিও পাস করা হয়, যা রাজ্যটিকে দুটি কেন্দ্রশাসিত অঞ্চল, জম্মু ও কাশ্মীর এবং লাদাখের পুনর্গঠন করে। পুনর্গঠনটি ৩১ অক্টোবর ২০১৯ সালে থেকে কার্যকর হয়।

ইতিহাস
প্রশাসনিক বিভাগ
সরকার এবং রাজনীতি
ভারতের সংসদ